Α΄ Ε.Λ.Μ.Ε. Θεσσαλονίκης Θεσσαλονίκη, 1 Οκτωβρίου 2019

Π. Κορομηλά 51. τκ: 54622

Τηλ.-τηλ/τυπία: 2310-240698

<http://aelmethe.blogspot.com> Προς :

* **Σχολεία και Συναδέλφους Α΄ ΕΛΜΕ**
* **Διευθύνσεις Β΄θμιας Εκπαίδευσης Ανατολικής και Δυτικής Θεσσαλονίκης**
* **Περιφερειακή Διεύθυνση Εκπαίδευσης**

**Κεντρικής Μακεδονίας**

* **MME**

**Διαμαρτυρία για την αναίρεση απόφασης λειτουργίας τμημάτων μαθητείας**

Σε παλινωδίες επιδίδεται πάλι το Υπουργείο Παιδείας, αυτή τη φορά σε σχέση με τη λειτουργία ειδικοτήτων του Μεταλυκειακού Έτους – Τάξης Μαθητείας των ΕΠΑΛ.

Ενώ αποφασίστηκε και ανακοινώθηκε στο site του Υπουργείου η λειτουργία 8 νέων ειδικοτήτων, μεταξύ των οποίων και οι ειδικότητες:

του Τομέα Μηχανολογίας

*Τεχνικός Θερμικών και Υδραυλικών Εγκαταστάσεων και Τεχνολογίας Πετρελαίου και Φυσικού Αερίου*

*Τεχνικός Μηχανοσυνθέτης Αεροσκαφών*

Και του Τομέα Υγείας - Πρόνοιας - Ευεξίας

*Βοηθός Οδοντοτεχνίτη,*

Ενώ ενημερώθηκαν οι σχολικές μονάδες για τη δημοσίευση σε ΦΕΚ της απόφασης λειτουργίας των 8 νέων ειδικοτήτων, μεταξύ των οποίων και οι 3 παραπάνω ειδικότητες,

Ενώ από τον Ιούνιο του 2019 ενημερώθηκαν οι μαθητές των σχολικών μονάδων για την λειτουργία των εν λόγω ειδικοτήτων με το ΦΕΚ 1936/τΒ΄/29.5.2019,

Ενώ δημιουργήθηκαν έγκαιρα από τα σχολεία και τους εκπαιδευτικούς συνθήκες λειτουργίας με τον ελάχιστο απαιτούμενο αριθμό μαθητών,

Τελικά το Υπουργείο ανακοινώνει ότι οι παραπάνω 3 ειδικότητες εκλείπουν από τη λίστα με τις ειδικότητες που θα λειτουργήσουν για το σχολικό έτος 2019-2020, με την αιτιολογία της μη ύπαρξης προγραμμάτων σπουδών από το ΙΕΠ (!).

**Λόγω της μη λειτουργίας των παραπάνω 3 ειδικοτήτων αυτή τη στιγμή βρίσκονται στον «αέρα» μαθητές που δήλωσαν συμμετοχή στα αντίστοιχα προγράμματα.** **Κάποιοι από τους μαθητές λόγω της επικείμενης λειτουργίας των τμημάτων μαθητείας τροποποίησαν τις όποιες επιλογές τους, για εργασία ή σπουδές για να συμμετέχουν σε ένα πρόγραμμα που τελικά δε θα γίνει.**

Και δεν θα γίνει με αποκλειστική ευθύνη των υπευθύνων του Υπουργείου, που δεν φρόντισαν να δημιουργήσουν τις απαραίτητες συνθήκες λειτουργίας των τμημάτων που το ίδιο ανακοίνωσε και σε διάστημα 4 μηνών αναίρεσαν απόφαση δημοσιευμένη σε ΦΕΚ.

**Απαιτούμε να δημιουργηθούν όλες οι απαραίτητες προϋποθέσεις και να λειτουργήσουν κανονικά όλα τα τμήματα της Μαθητείας που ανακοινώθηκαν (*Τεχνικός Θερμικών και Υδραυλικών Εγκαταστάσεων και Τεχνολογίας Πετρελαίου και Φυσικού Αερίου, Τεχνικός Μηχανοσυνθέτης Αεροσκαφών,*** ***Βοηθός Οδοντοτεχνίτη*).**

Η Πρόεδρος Ο Γραμματέας

# Δέσποινα Δάσιου Δημήτρης Καραμανλής